**MØTEBOK**

|  |  |
| --- | --- |
| **Råd** | Eidsberg felles menighetsråd |
| **Møtedato** | 15.06.2023 |
| **Møtetid** | 1800-2100 |
| **Møtested** | Trømborg menighetshus |

**Innkalte:** Ragnhild Kruse, Synnøve Bjørknes Lundeby, Ole-Martin Glomsrud, Synnøve Svensson, Tove Frogner Lund, Jorunn Smevik Olsen, Bjørn Solberg, Annette Kanehl, Åshild Moen Arnesen.

**Meldt forfall:** Tore Mysen, Håvard Synnes, Anne Grete Bredholt, Kari Kvernhusengen Undeland

**Sak 44/23 Godkjenning av møtebok fra forrige møte og godkjenning av innkalling til dette møte.**

Vedtak: Møtebok, innkalling og sakliste godkjennes.

**Sak 45/23 Orienteringssaker**

1. Fra sognepresten: Det er mye morsomt som skjer, blant annet drop-in-dåp med kandidater mellom 2 måneder og 80 år. Det har vært friluftsgudstjeneste ved Langgaard. Gøy å ha konfirmasjoner nå i vår. Veldig takknemlig for alle frivillige som stiller opp.
2. Fra fellesrådet: Det jobbes med felles kontorløsning for fellesrådet. Det er satt ned en arbeidsgruppe hvor alle ansattgrupper er representert. Det blir møte i FR neste uke, hvor det forhåpentligvis vil bli gjort et vedtak for veien videre. Det er litt ulik standard på arbeidsstasjonene. I Mysen skal det etableres samtalerom i Mysen kirke. Anne-Grethe Larsen kommer tilbake etter 1. november, når hun er ferdig som ordfører i Skiptvet.
3. Fra kirkekomiteene: Det er gitt 120.000 fra Mysenfondet. Åpen kirke i Eidsberg de to siste ukene i juli og de to først ukene i august.
4. Fra menighetsrådsleder: Guri Riksaasen er nå ferdig med presteutdannelsen. Hun blir ordinert 27. august i Trømborg kirke. Det er bestilt teppe inne i alterringen i Eidsberg kirke, da det var litt midler igjen på Grinifondet. Bjørn har vært med i en referansegruppe om etiske retningslinjer for valgte til menighetsråd. Kirkelig organisering: Det skal gjøres nye vedtak på Kirkemøtet i august. Det skal snart diskuteres det som ble vedtatt i Kirkerådet nylig. Deltok på konsert i Hærland kirke i begynnelsen av juni med Østfold symfoniorkester, og det var veldig fint. Det ble snakk om at benker skal flyttes ut. Det er ansatt ny sokneprest i Askim, Oscar Lied.
5. Fra daglig leder: Det har nå gått et halvt år som daglig leder, spennende og hyggelig å bli kjent med hele Eidsberg-området. Har fått oppleve trivselstreff. Fra hov til kirke ble gjennomført med god innsats fra teamet og frivillige. Mye å gjøre ute for kirketjenerne for tida. Forbereder høstens kirkevalg.

Vedtak: Tas til orientering.

**Sak 46/23: Eierforhold Hærland kirkestue og Eidsberg kirkestue**

MR revurderer sitt tidligere vedtak om eierforhold; delvis fordi de to kirkestuene har en forskjellig historie, og delvis av økonomiske grunner.  
  
a) Hærland kirkestue er som kjent det tidligere kapell, naturlig at FR fortsatt har ansvaret. Vi har heller ikke noen økonomiske reserver eller leieinntekter som kan dekke driftsutgiftene, særlig de kommunale avgiftene.

b) Eidsberg kirkestue er reist av sognet, som har midler til vedlikehold. Naturlig at soknet, dvs menighetsrådet overtar ansvaret. Det betyr at vi på budsjettet for 2024, og fremover må sette av penger til driften av huset, inkl. kommunale avgifter. Så skal vi ha noe betaling for at kirketjeneren har pauserom i underetasjen.

Menighetsrådet drøftet saken.   
  
Vedtak: Eidsberg menighetsråd overtar det økonomiske ansvaret for Eidsberg kirkestue, mens Indre Østfold kirkelige fellesråd beholder ansvaret for Hærland kirkestue.

**Sak 47/23: Kirkevalget**

Dette er primært en orienteringssak. Til møtet vil det foreligge forslag til vaktplan. Det bør være tre personer på hver vakt. Det tas et endelig vedtak om dette på møtet 15. august om hvordan vaktlista blir.

Vedtak: Tas til orientering.

**Sak 48/23: Barnehagen**

Orientering etter møte med styrer og styreleder. Bjørn hadde møte med Jan Tore Kjeve og styrer Nina, og så på statuttene når fire blir ett sokn. Se vedlegg for forslag til de nye statuttene som eventuelt vedtas i et representantskapsmøte i august.

Vedtak: Menighetsrådet slutter seg til forslaget til endring i statuttene for Skogstjerna natur- og menighetsbarnehage.

**Sak 49/23: Konsertvirksomhet m.m**Leif Ingvald slutter 31.08.23, Syver overtar som hovedorganist og medlem i musikkutvalget. Anne Weydahl, leder i musikkutvalget, orienterte og MR drøftet konsertvirksomheten, med utgangspunkt i årshjulet.

Det har vært fint å samarbeide med Leif Ingvald Skaug, som har mange kontakter og kan mye om markedsføring og det tekniske. Nå går han over i en annen stilling, og Weydahl stilte flere spørsmål til MR: Hva nå? Kanskje det kan åpnes for nye samarbeidsrelasjoner mellom komiteene? Kan musikk- og kulturarbeidet innlemmes i det som allerede skjer? Hva slags type konserter ønsker vi oss? Hva kan vi gjøre med mer samarbeid musikk og gudstjeneste? Kan organistene i fellesrådet samarbeide mer?

Det som er bestemt: Lunsjkonsertene i sommer. Konsert med Laura Buta. Avtale mars 2024 med Solfrid Molland, en dramaforestilling. Det blir også konsert på allehelgensdag, det vil bli Syver Minges ansvar.

Det er et ønske fra kultur- og musikkutvalget om å ha et felles møte med gudstjenesteutvalget. Menighetsrådet ber om at et slikt møte skjer.

Vedtak: Samtalen er tatt til orientering.

**Sak 50/23: Praktiske saker** a) Det blir ordinasjon av Guri Riksaasen 27. august.  
 b) Pilegrimsvandring 20. august.

c) Sommerkonserter og åpen kirke i Eidsberg går sin gang.

d) Olsokgudstjeneste v/Guri

Vedtak: Tas til orientering.

**Sak 51/23: 17. mai 2024**

I år tok kirken ansvaret for å organisere 17.mai- feiringen i Eidsberg. Tilbakemeldingene har vært positive; godt organisert og god info. Menighetsrådet drøftet: Skal vi tilby oss å organisere også i 2024? Da er Leif Ingvald ikke lenger i full stilling. Honorar er 30.000 fra kommunen. Noe av dette går videre til artister, men ikke alt.

Hva tenker MR om gudstjeneste(r) denne dagen? Det bør høres med FAU på skolene og evnetuelt andre interesserte samarbeidspartnere. Det er viktig hva skolene mener. Disse gudstjenestene kan også lages barnevennlige. Bør tidspunkt for bekransningen i Eidsberg kirke gjøres noe med? Det hadde vært fint å få etablert tradisjoner og rutiner igjen.

Hvordan kan flere samles til andakten? Det var ganske få fremmøtte i år.

Vedtak: Menighetsrådet ved leder tar kontakt med FAU-ene og drøfter muligheten for gudstjenester og tog i samarbeid med skolene. Avgjørelsen om å eventuelt ta på seg organiseringen av selve 17. mai tas på et seinere møte.

**Sak 52/23: Søknad til Grinistiftelsen 2023**

Søknadsfristen er antakelig midt i august, før neste møte.

Følgende forslag kom fram i møtet:

* Soknepresten forslår å søke om penger til løper og en mobilt nattverdssett til soknebud
* Antependium i fiolett og hvitt til lesepulten og prekestolen i Eidsberg.
* Stjernehimmelen i Trømborg kirke bør pusses opp
* Blomsterkasser foran Trømborg kirke

Vedtak: Leder utformer en søknad i tråd med forslagene.

**Sak 53/23: Eventuelt**

Det er kommet spørsmål om hjelp om støvsuging i Hærland kirke på dagtid, og det er også kommet noen tilbakemeldinger fra publikum på kirkegårder som ikke er klippet. Menighetsrådet er enige om at det gjøres så mye som mulig, at det er presset tid for kirketjenerne.

Vedtak: Tas til orientering

Referent: Åshild Moen Arnesen